cyanic-selkie/wikianc huggingface dataset:
Komplekss skaitlis
Kompleksa skaitļa modulis
Kompleksa skaitļa z = x + iy modulis jeb absolūtā vērtība raksturo kompleksajam skaitlim atbilstošā vektora (x, y) garumu jeb to, cik tālu punkts (x, y) atrodas no koordinātu sākumpunkta.
Algebriskā formā dota kompleksa skaitļa moduli aprēķina ar Pitagora teorēmas palīdzību: Eksponentformā dota kompleksa skaitļa modulis ir vienāds ar r: Neatkarīgi no kompleksā skaitļa z uzdošanas formas, tā moduli var aprēķināt, izmantojot kompleksi saistīto skaitli:
Kompleksa skaitļa modulis definē normu komplekso skaitļu kopā. Tam piemītošās īpašības ir uzskaitītas zemāk esošajā tabulā.
Komplekso skaitļu konstruēšana
Kompleksos skaitļus ir iespējams konstruēt vairākos veidos — zemāk ir aprakstītas trīs populārākās metodes. Neskatoties uz to, ka šīs metodes ir ļoti atšķirīgas, ar to palīdzību iegūtās konstrukcijas ir izomorfas jeb ne ar ko būtisku neatšķiras.
Reālu skaitļu pāri
Vispopulārākā komplekso skaitļu konstruēšanas metode ir izmantojot reālu skaitļu pārus. Šo metodi parasti lieto, lai formāli definētu kompleksos skaitļus (skatīt sadaļu Formāla definīcija).
Matricas
Kompleksos skaitļus var konstruēt izmantojot 2 × 2 reālas antisimetriskas matricas (matricu M sauc par antisimetrisku, ja MT = −M, kur MT ir matricas M transponētā matrica). Ja kādu skaitli pareizina ar viens, tad iegūst to pašu skaitli, tāpēc skaitlim 1 atbilst vienības matrica . Skaitlim i atbilstošajai matricai J \, ir jāizpildās īpašībai jo i2 = −1. Viena no matricām, kam piemīt šī īpašība ir , jo . Ja šo matricu piekārto skaitlim i, tad patvaļīgam algebriskajā formā dotam kompleksam skaitlim atbilstošo matricu var atrast šādi: Ir viegli redzēt, ka komplekso skaitļu saskaitīšana ir saskaņota ar atbilstošo matricu saskaitīšanu. Nav grūti pārliecināties, ka arī reizināšana ir saskaņota: Tas nozīme, ka starp kompleksajiem skaitļiem un reālajām 2 × 2 antisimetriskajām matricām var nodibināt šādu atbilstību:
Starp kompleksajiem skaitļiem polārajā formā un matricām pastāv šāda atbilstība: kur matrica
atbilst koordinātu plaknes rotācijai pa leņķi φ pretēji pulksteņa rādītāja kustības virzienam. Zinot šo atbilstību var ievērot šādu izomorfismu: kur SO(2) ir speciālā ortogonālā grupa jeb reālās 2 × 2 matricas, kas atbilst rotācijām.
Polinomu ekvivalences klases
Var pārliecināties, ka iegūto ekvivalences klašu kopa atbilst kompleksajiem skaitļiem jeb simboliskā pierakstā C ≅ R[x]/(x2 + 1). Neformāli šī sakarība izsaka to, ka kompleksie skaitļi atbilst polinomiem ar reāliem koeficientiem "pēc moduļa" x2 + 1. Šajā konstrukcijā imaginārajai vienībai i atbilst polinoms x, bet kompleksam skaitlim a + bi atbilst polinoms a + bx. Turpretim polinoms x2 + 1 atbilst kompleksam skaitlim 0.
Nav grūti redzēt, ka komplekso skaitļu saskaitīšana ir saskaņota ar atbilstošo polinomu ekvivalences klašu saskaitīšanu. Tas, ka arī reizināšana ir saskaņota, nav acīmredzami, taču par to nav grūti pārliecināties. Komplekso skaitļu a + bi un c + di reizinājumam atbilst polinoms
Tā kā polinomi x2 un −1 ir ekvivalenti, tad iegūtais polinoms ir ekvivalents polinomam
Tātad polinomu ekvivalences klašu reizināšanas likums saskan ar komplekso skaitļu reizināšanas likumu.
Vēsture
Iespējams, ka pirmo reizi pie idejas par kvadrātsakni no negatīva skaitļa ir nonācis Aleksandrijas Hērons mūsu ēras 1. gadsimtā darbā "Stereometrija", kaut gan tajā laikā formāls negatīva skaitļa jēdziens vēl nebija ieviests.
Neskatoties uz garo un grūto komplekso skaitļu vēsturi, mūsdienās to eksistence netiek apšaubīta un tie tiek plaši lietoti gan matemātikā, gan fizikā. Varētu pat teikt, ka mūsdienu matemātiķi un fiziķi kompleksos skaitļus uzskata par daudz dabīgākiem un "reālākiem" nekā reālie skaitļi.
Papildu literatūra
Latviski:
Angliski:
Svars
Svara (tāpat kā jebkura spēka) mērvienība SI ir ņūtons (N), kuru var izteikt kā kg·m/s² (kilogrami reiz metri sekundē ik sekundi).
Uz dažādiem astronomiskajiem objektiem vienādas masas ķermeņu svars var būt dažāds. Ja ķermenis atrodas lielā attālumā no citiem objektiem un savstarpējā gravitācija uz to neiedarbojas, tad ķermenim nav svara.
Ja balsts vai piekare ir nekustīgi attiecībā pret astronomisko objektu, piemēram, Zemi, tad ķermeņa svars \vec{P_s} un smaguma spēks \vec{P} ir vienādi. Atbilstoši Trešajam Ņūtona likumam tikpat liels kā svars, bet pretēji vērsts ir balsta vai pieskares ķermenim pieliktais pretdarbības spēks \vec{N}. Līdz ar to ķermenim pieliktais kopspēks vienāds ar nulli:
.
Ja ķermenis kopā ar balstu vai piekari attiecībā pret astronomisko objektu kustas ar paātrinājumu \vec{a}, tad, ievērojot Otro Ņūtona likumu,
,
kur m ir ķermeņa masa, g ir brīvās krišanas paātrinājums. No šīs sakarības redzams, ka ķermeņa svars var būt gan lielāks, gan mazāks par smaguma spēku. Ja ķermenis brīvi krīt (\vec{a}=g), nav atbalsta pretdarbības spēka un ķermenis atrodas bezsvara stāvoklī (tādā stāvoklī, piemēram, ir visi ķermeņi kosmosa kuģī, kas kustas pa ģeostacionāro orbītu).
Posiva
Posiva īpašnieki ir Somijas divu atomelektrostaciju īpašnieki Teollisuuden Voima (60 % akciju) un Fortum meitas uzņēmums Fortum Power & Heat Oy (40 %).
2016. gada 14. jūnijā dibināts meitas uzņēmums Posiva Solutions Oy, kas sniegtu pakalpojumus kodolatkritumu jomā.
Drisa (upe)
Drisa ir upe Baltkrievijā un viena no lielākajām Daugavas labā krasta pietekām.
Upes garums ir 183 km, baseina platība — 6420 km² (aptuveni 1500 km² Krievijas teritorijā). Iztek no Drisas ezera, pēc tam tekot caur vairākiem citiem ezeriem (Ostrovci, Siņša, Buza). Upes caurtece ietekā ir ap 40m3/s. Upes ieleja stipri pārpurvojusies, tās platums - 200—500 metru. Palienes platums - 100—500 metru.
Stols
Stols var būt:
Biatlons 2010. gada ziemas olimpiskajās spēlēs
2010. gada Olimpisko spēļu sacīkstes biatlonā norisinājās no līdz, Vistleras olimpiskajā parkā. Kopumā tika sadalīti 10 medaļu komplekti.
Medaļu ieguvēji
=== Vīrieši ===
Programma
Sākuma,beigu laiki doti pēc Latvijas laika
‡ -sacīkstes beigsies naktī, kad Latvijā jau būs iestājusies nākamā diena
Latvijas sportistu rezultāti
Ietonēti atzimēta labākā vieta sacīkstēs
Iedzīšanā piedalās labākie 60 sprinta rezultāti. Latvijas sportisti neizcīnīja tiesības piedalīties masu starta disciplīnā
The Offspring
The Offspring ir amerikāņu pankroka grupa, kas tika dibināta 1984. gadā Kalifornijas štatā, ASV. The Offspring ir izdevuši deviņus studijas albumus, kopumā viņu ieraksti ir pārdoti vairāk nekā 34 miljonos kopiju visā pasaulē. Katrs albums kopš Smash izdošanas 1994. gadā ir ticis pārdots vismaz 1 miljona kopijās. Pēc šī albuma, kurš tiek uzskatīts par labāko individuālo ierakstu kompāniju albumu, izdošanas grupa ir sasniegusi komerciālus panākumus pieciem studijas albumiem, tai skaitā arī ar singliem "Come Out and Play" un "Self Esteem".
Sojuz TMA-12
Nolaišanās notika. Sojuz TMA-12 00:16:18 UTC atvienojās no Pirs moduļa 00:16 ar Volkovu, Konoņenko un Geriotu uz borta. 02:45:18 uz 261 sekundi tika ieslēgti bremzēšanas dzinēji. Nolaižamais aparāts zemi sasniedza 03:37:10 UTC Kazahstānā, 89 km uz ziemeļiem no Arkalikas. Atšķirībā no dievām iepriekšjām Sojuz (Sojuz TMA-10 un Sojuz TMA-11) nolaišanām, kuras notika neplānotā ballistiskā režīmā, šoreiz nosēšanās notika normāli, precīzi kā paredzēts.
Bokss
Bokss (en, izcelsme no box — ‘kārba, kaste, nodalījums, slēgta telpa’) jeb dūru cīņa ir sporta veids, kurā notiek divcīņa starp diviem bokseriem. Tā notiek speciālā ringā un rokās bokseriem ir uzvilkti speciāli cimdi, amatieriem papildus ir jānēsā aizsargķivere.
Profesionālais bokss
Profesionālais bokss parādījās 20. gadsimta sākumā, kad bokss pakāpeniski kļuva par leģitīmu, regulētu un sankcionētu sporta veidu. Profesionālajā boksā sportisti sacenšas par atalgojumu, kas starp bokseriem tiek attiecīgi sadalīts pēc līguma noteikumiem. Atšķirībā no amatieru boksa, profesionālajā boksā netiek izmantotas aizsargķiveres. Tam ir arī lielāka piekrišana no skatītāju puses nekā amatieru boksam.
Profesionālajā boksā cīņa notiek 12 vai vairāk raundos pa trijām minūtēm. Cīņā uzvar bokseris, kurš pretinieku ir novedis līdz tādai stadijai, ka tas vairs nevar turpināt cīņu, ja pretinieks ir nokautēts un nespēj piecelties 10 sekunžu laikā, vai arī, ja pretinieks ir pārkāpis noteikumus.
Dažās valstīs, piemēram, Irānā un Ziemeļkorejā, profesionālais bokss ir aizliegts ar likumu.
Amatieru bokss
Amatieru boksa sacensības notiek Olimpiskajās spēlēs, Sadraudzības spēlēs un citās sacensībās, kuras atzīst kāda no amatieru boksa asociācijām. Amatieru boksa cīņa parasti notiek 3 (retāk 4) raundos pa trijām minūtēm katrā. Līdz 2009. gadam raunda ilgums bija divas minūtes, toties bija četri raundi.
Bokss Olimpiskajās spēlēs
Bokss Olimpisko spēļu programmā ir iekļauts kopš 1904. gada Olimpiskajām spēlēm. Bokss netika iekļauts 1912. gada Olimpiskajās spēlēs, jo tajā laikā Zviedrijā, kur notika spēles, šis sporta veids bija aizliegts ar likumu. Līdz 2008. gada Olimpiskajām spēlēm boksā sacentās tikai vīrieši, bet sākot ar 2012. gada spēlēm boksā medaļas sadalīja arī sievietes. Bokss ir viens no diviem sporta veidiem (otrs ir cīņas sports), kurā Olimpiskajās spēlēs drīkst piedalīties tikai amatieri.
Olimpiskajās spēlēs abi bokseri, kas zaudējuši cīņu pusfinālā, saņem bronzas medaļu.
Bobslejs
Bobslejs ir ziemas sporta veids, kurā komandas (divi vai četri cilvēki) uz ātrumu ar kamanām dodas lejā pa īpašām bobsleja trasēm. Modernai trasei jābūt 1200-1300 metrus garai, ar vismaz 15 līkumiem. Ātrums trasē var sasniegt pat 140 km/h. Bobslejs pirmo reizi norisinājās 1884. gadā, Sanktmoricā, Šveicē, kur arī mūsdienās ir bobsleja trase.
Cruz
Cruz var būt:
Bobslejs
Starptautiskās sacensības parasti rīko FIBT (Starptautiskā Bobsleja Federācija). Pašlaik modernas bobsleja trases ir Austrijā, ASV, Francijā, Itālijā, Japānā, Kanādā, Norvēģijā, Šveicē un Vācijā. Bobsleja trase atrodas arī Latvijā, Siguldā, bet šobrīd tā neatbilst noteikumiem, lai rīkotu četrinieku sacensības. Bobsleja trasēs notiek arī sacensības kamaniņās un skeletonā. Bobsleja sezona sākas novembra beigās vai decembra sākumā. Līdz jaunajam gadam parasti norisinās sacensības Ziemeļamerikas trasēs. Vienā no etapiem norisinās arī Amerikas čempionāta izcīņa, kur labākais Amerikas kontinenta braucējs kļūst par Amerikas čempionu. Janvārī sacīkstes atsākas Eiropas trasēs. Vienā no etapiem norisinās Eiropas čempionāts, kur labākais Eiropas braucējs izcīna Eiropas čempiona titulu. Katrā posmā piešķir punktus, un sezonas beigās uzvarētājs izcīna Pasaules kausu. Neilgi pēc tam kādā no trasēm notiek Pasaules čempionāta sacīkstes. Atšķirībā no parastajām sacensībām, te ir četri braucieni un parasti piedalās daudz vairāk valstu bobslejisti. Ja Pasaules čempionāts norisinās Ziemeļamerikā, tad parasti Pasaules kausa sezona sākas ar Eiropas posmiem un beidzas ar Ziemeļamerikas posmiem.
Latvijas bobsleja tradīcijas sākās vēl PSRS laikos. Tā laika labākie padomju piloti bija no Latvijas. 1984. gadā Zintis Ekmanis kopā ar krievu stūmēju Vladimiru Aleksandrovu izcīnīja trešo vietu Olimpiskajās spēlēs divnieku sacensībās. Gadu vēlāk Pasaules čempionātā Ekmanis atkal izcīnīja trešo vietu divniekos. 1988. gada Olimpiskajās spēlēs Jānis Ķipurs izcīnīja zelta medaļu divniekos un bronzas medaļu četriniekos. Gadu vēlāk pasaules čempionātā divniekiem viņš bija trešais. Ķipuru un Ekmani, nu jau neatkarīgās Latvijas sportistus, pirmā pilota godā nomainīja Sandis Prūsis, kurš 2003. gadā izcīnīja Eiropas čempiona titulu. Tā bija viņa pēdējā sezona bobslejā. Pirms tam Prūsis bija izcīnījis otro vietu Pasaules kausa kopvērtējumā un piekto vietu Nagano Olimpiskajās spēlēs 1998. gadā. Pašlaik viņš trenē Latvijas izlasi. Jānis Miņins 2008. gadā arī kļuva par Eiropas čempionu.
Edija Maklurga
Edija Maklurga (en; ) ir amerikāņu aktrise, komiķe, dziedātāja.
Tēlojusi vairāk nekā 220 lomas filmās un televīzijas seriālos. Pazīstamākās filmas, kurās tēlotas otrā plāna lomas, ir: "Kerija" (1976), Cheech and Chong's Next Movie (1980), Mr. Mom (1983), Back to School (1986), "Aizliegtā brīvdiena" (1986), "Lidmašīnas, vilcieni un automobiļi" (1987), Mistress of the Dark (1988), "Tur, kur upe tek" (A River Runs Through It, 1992), "Dzimuši slepkavas" (1994), "Flaberis" (Flubber, 1997). Piedalījusies TV šovā The David Letterman Show, tēlojusi lomas tādos TV seriālos, kā Small Wonder (1985–1987), The Hogan Family (1986–1991). Piedalījusies mazākās lomās daudzos televīzijas seriālos, tai skaitā Alice, Mr. Belvedere, The Golden Girls, Roseanne, "Pilna māja", Seinfeld, Sabrina the Teenage Witch, Malcolm in the Middle, "Hanna Montana", Crashbox, Portlandia.
Kā balss aktrise attēlojusi lomas animācijas filmās The Secret of NIMH (1982), "Mazā nāriņa" (1989), "Kukaiņu dzīve" (1998), "Vāģi" (2006), "Vāģi 2" (2011), "Ralfs-postītājs" (2012), kā arī animācijas seriālos Snorks (1984–1988), Life with Louie (1995–1998), Clifford the Big Red Dog (2000–2003).
Ēriks Stols
Ēriks Stols (Eric Staal; dzimis Tanderbejā, Kanādā) ir profesionāls kanādiešu hokejists, spēlē uzbrucēja pozīcijā, Kanādas hokeja izlases dalībnieks. Pašlaik (2023) pārstāv NHL klubu Floridas "Panthers".
2005.—2006. gada NHL sezonas Stenlija kausa ieguvējs. Piedalījies sešās NHL visu zvaigžņu spēlēs (2007, 2008, 2009, 2011, 2018, 2020) un 2008. gada All-Star spēlē tika atzīts par spēlēs MVP. Kopā ar Kanādas izlasi ir izcīnījis zelta medaļu 2010. gada ziemas olimpiskajās spēlēs un kļuva par 2007. gada Pasaules čempionu. Stols kļuva par 23. hokejistu, kas ir pievienojies Triple Gold Club klubam.
Ē. Stola brāļi Džordans, Marks un Džareds arī ir profesionāli hokejisti.
Spēlētāja karjera
2003. gada NHL draftā viņu izraudzījās Karolīnas "Hurricanes" ar kopējo otro numuru. 2005.—06. gada sezonā kļuva par komandas rezultatīvāko spēlētāju un kopā ar "Hurricanes" izcīnīja Stenlija kausu. 2009. gadā uzsāka pildīt komandas kapteiņa pienākumus. 2015.—16. gada sezonas otrajā pusē tika aizmainīts uz Ņujorkas "Rangers", savukārt vasarā noslēdza trīs gadu līgumu ar Minesotas "Wild". "Wild" sastāvā Stols turpināja būt viens no komandas vadošajiem uzbrucējiem. Pēc 2019.—20. gada sezonas tika aizmainīts uz Bufalo "Sabres".
Marks Stols
Marks Stols (Marc Staal; dzimis Tanderbejā, Kanādā) ir profesionāls kanādiešu hokejists, spēlē aizsarga pozīcijā, Kanādas hokeja izlases dalībnieks, pašlaik (2020) pārstāv NHL klubu Detroitas "Red Wings".
M. Stola brāļi Džordans, Ēriks un Džareds arī ir profesionāli hokejisti.
Spēlētāja karjera
2005. gada NHL draftā viņu izraudzījās Ņujorkas "Rangers" ar kopējo 12. kārtas numuru. Profesionāļa karjeru Stols sāka 2007.—08. gada sezonā, kuru pilnībā aizvadīja "Rangers" rindās. 2013.—14. gada sezonā kopā ar "Rangers" sasniedza Stenlija kausa finālu, tajā gan piekāpjoties Losandželosas "Kings" hokejistiem.
Kon-Tiki
Kon-Tiki bija plosts, ar ko norvēģu pētnieks un rakstnieks Tūrs Heijerdāls 1947. gadā devās ekspedīcijā pāri Klusajam okeānam no Dienvidamerikas uz Polinēziju. Plosts nosaukts par godu inku saules dievam Virakokam, kura senāks nosaukums ir Kon-Tiki. Ar šādu nosaukumu tika arī izdota Heijerdāla grāmata par šo ceļojumu.
Heijerdāls uzskatīja, ka cilvēki no Dienvidamerikas ir nokļuvuši Polinēzijā, pirms Kolumbs ieradās Amerikā. Viņa mērķis bija pierādīt, izmantojot tikai tajā laikā pieejamos materiālus un tehnoloģijas, ka tas bija iespējams.
Heijerdāls un neliela komanda devās uz Peru, kur tie no balsas koka baļķiem un citiem dabīgiem materiāliem uzbūvēja plostu pēc spāņu konkistadoru zīmējumiem. Ceļojums sākās 1947. gada 28. aprīlī. Kopā ar 5 pavadoņiem Heijerdāls 101 dienas laikā pieveica 4300 jūdzes, līdz plosts avarēja uz Rarojas rifa Tuamotu salās 1947. gada 7. augustā. Vienīgie ceļojumā izmantotie mūsdienīgie instrumenti bija īsviļņu radioraidītāji, fotoaparāts un pulksteņi.
Grāmata par Kon-Tiki kļuva par bestselleru, savukārt dokumentālā filma par ekspedīciju 1951. gadā ieguva Amerikas Kinoakadēmijas balvu kā labākā dokumentālā filma. 2012. gadā uzņemta norvēģu mākslas filma ar šādu pašu nosaukumu tika nominēta 85. Kinoakadēmijas balvai nominācijā "Labākā filma svešvalodā".
Oriģinālais Kon-Tiki šobrīd ir apskatāms Kon-Tiki muzejā Oslo.
Vācijas atkalapvienošana
Vācijas atkalapvienošana ir Austrumvācijas un Rietumberlīnes pievienošana Rietumvācijai, kas notika. Apvienošanas līgumu parakstīja 6 suverēnas valstis: Rietumvācija, Austrumvācija, kā arī PSRS, Apvienotā Karaliste, ASV, un Francija.
1989. gada 19. novembrī Austrumvācija atvēra pārejas punktu Berlīnes mūrī, atļaujot iedzīvotājiem brīvi pārvietoties uz Rietumvāciju. Nākamajā dienā abu Vāciju iedzīvotāji priekā sāka pašrocīgi sienu nojaukt.
Zināšanu pārvaldība
Zināšanu pārvaldība ir pamats organizācijas zināšanu radīšanai, iegūšanai, uzkrāšanai, analīzei un efektīvai izmantošanai, kas ietver sevī zināšanu koplietošanu, ar mērķi radīt papildus vērtību organizācijai.
Zināšanu pārvaldības sistēmai nepieciešams savienot cilvēkus ar uzņēmuma zināšanām, informāciju, datiem, ekspertiem un ekspertīzēm īstajā laikā un vietā, kā arī savienot ārējo vidi ar organizāciju. Nogādāt uzņēmuma intelektuālo kapacitāti uzņēmuma zināšanu darbiniekiem, kas ikdienā pieņem lēmumus, nosaka uzņēmējdarbības veiksmi un papildu peļņu vai neizdošanos un bankrotu.
Viens no zināšanu pārvaldības uzdevumiem ir nodrošināt zināšanu kodēšanu tādā formā, lai būtu iespējams pārraidīt un saglabāt to, kas citādi tiek pazaudēts. Tā ir cilvēku resursu pārvēršana intelektuālos aktīvos – dokumentos, rasējumos, programmās, datos, procesos, izgudrojumos – un vēlāk intelektuālajā īpašumā – patentos, autortiesībās, preču zīmēs, tirdzniecības noslēpumos.
Zināšanu pārvaldība apvieno visu, kas atbalsta zināšanu vadības procesu: sākot no speciālas korporatīvas kultūras izstrādāšanas organizācijā un beidzot ar speciāliem rīkiem, kas tiek uzstādīti organizācijas datoros. Korporatīvas kultūras izstrādāšana organizācijā veicina darbiniekus dalīties ar zināšanām, kopīgi lietot citu cilvēku zināšanas, bet rīki atbalsta zināšanu pārvaldības procesus, tādējādi veidojot kopējo zināšanu pārvaldības sistēmu.
Zināšanu pārvaldības atslēga organizācijā ir vajadzīgo zināšanu piegāde vajadzīgā brīdī, vajadzīgajiem darbiniekiem. Tās mērķis ir palīdzēt cilvēkiem labāk strādāt kopā, izmantojot augošos informācijas apjomus un pārvaldot tos.
Zināšanu pārvaldības virzieni
Zināšanu pārvaldībā var izmantot divas pieejas uz objektu orientēto un uz procesu orientēto.
Uz objektu orientētā pieeja zināšanas uzskata kā objektu, kas var būt identificēts un ar ko var darboties informācijas sistēmas. Uz objektu orientētais virziens fokusējas uz informācijas vadības sistēmām, mākslīgā intelekta izmantošanu, re-inženieriju, grupprogrammatūru, tādiem zināšanu produktu izplatīšanas mehānismiem kā dokumenti un tādiem jēdzieniem kā zināšanu pārnese. Šo virzienu dēvē par zināšanu pārvaldības informācijas tehnoloģiju virzienu jeb informācijas pārvaldību.
Uz procesu orientētā pieeja zināšanas uzskata par procesu, kas ir sarežģītu un mainīgu prasmju un pieredzes veidošanās kopums. Šis virziens fokusējas uz cilvēku vadīšanu, individuāla cilvēka prasmju un uzvedības novērtēšanu, mainīšanu un uzlabošanu, sadarbības un mācīšanās procesu veicināšanu.
Datu noliktava
Datu noliktava (Data Warehouse) ir strukturēta saistītu organizācijas vēsturisko datu glabātuve (datubāze). Datu noliktava ir informācijas tehnoloģiju pasākumu komplekss, kurā ietilpst risinājuma ideoloģiskie, tehnoloģiskie un organizatoriskie aspekti.
Tās pamatā ir datubāzu pārvaldības sistēma un lēmumu pieņemšanas atbalsta sistēma. Dati kuri atrodas datu noliktavā parasti ir tikai lasāmi. Dati no OLTP sistēmas tiek iekopēti datu noliktavā tādā veidā, lai ziņojumu izveide un OLAP analīze neizmantotu transakcijas sistēmas resursus un neietekmētu tās stabilitāti. Raksturīgi ir tas, ka dati tiek ielādēti noliktavā ar regulāriem intervāliem, tāpēc datu aktualitāte var nedaudz atpalikt no OLTP sistēmas.
Noliktavas organizēšanas principi
Nozīmīgāko ieguldījumu datu noliktavu kā patstāvīgas IT nozares attīstībā ir devuši Ralph Kimball un Bill Inmon. Nereti viņu viedokļi atšķiras pat diametrāli pretēji, kas apliecina, ka datu noliktava lielā mērā ir uzskatāma par ideoloģiju vai paradigmu atšķirībā no tīri tehnoloģiskiem risinājumiem.
Datu noliktavas var tikt izstrādātas, pamatojoties uz vienu no šādām pretējām pieejām:
Noliktavas dizains
Eksistē divu veidu arhitektūras — normalizētā datu noliktava un noliktava ar dimensijām.
Normalizētajā noliktavā dati atrodas priekšmetorientētās tabulās trešajā normālformā. Normalizētā noliktava tiek raksturota kā vienkārša izveidošanā un pārvaldīšanā, trūkumi normalizētai noliktavai ir lielais tabulu skaits, kā rezultāts normalizēšanai, un tādēļ, lai iegūtu visu nepieciešamo informāciju jāveic tās iegūšana no daudzām tabulām vienlaikus, kas noved pie sistēmas veiktspējas samazināšanās.
Noliktava ar dimensijām, izmanto shēmu "zvaigzne" vai "sniegpārsliņa". "Zvaigznes" centrā atrodas tabulu dati, un dimensijas veido zvaigznes stari. Dažādu faktu tabulas kopīgi izmanto dimensiju tabulas, kas ievērojami atvieglo datu apvienošanu no vairākām faktu tabulām (piemēram — fakti par pārdošanu un piegādi). Dimensijas bieži vien tiek radītas trešajā normālformā, tostarp, lai protokolētu izmaiņas dimensijās. Galvenā priekšrocība noliktavai ar dimensijām ir vienkāršība un skaidrība izstrādātājiem un lietotājiem, kā arī pateicoties efektīvākai datu glabāšanai un datu dimensijām iespējams vieglāk un ātrāk piekļūt datiem, jo īpaši veicot sarežģītas analīzes. Galvenais trūkums ir daudz sarežģītāka datu sagatavošanas un ielādēšanas procedūra, kā arī dimensiju vadība un maiņa.
Datu manipulāciju procesi
Datu avoti var būt:
Operācijas ar datiem:
Visa šī informācija tiek izmantota metadatu vārdnīcā. Metadatu vārdnīcā automātiski tiek iekļautas datu avotu vārdnīcas.
Metadatu vārdnīcas uzdevums ir atbrīvot izstrādātāju no nepieciešamības standartizēt datu avotus.
Datu noliktavu izveide nedrīkst būt konfliktā ar esošajām informācijas vākšanas un apstrādes sistēmām.
Loģiskā datu struktūra noliktavās atšķiras no struktūras datu avotos.
Datus lietotājam ir ērtāk pārstāvēt vairākdimensiju datu bāzēs, kur par dimensijām var kalpot laiks, cena vai ģeogrāfiskā atrašanās vieta.
SKS 17. ekspedīcija
'''SKS 17. ekspedīcija' ( jeb ISS-17'') bija Krievijas un ASV rīkota kosmonautu ekspedīcija uz Starptautisko kosmisko staciju (SKS). Kosmosa kuģis Sojuz TMA-12 startēja 11:16 UTC. Stacijai tas pieslēdzās.
2008. gada maijā misijas STS-124 laikā ar kosmoplānu Discovery stacijā ieradās Gregorijs Čemitofs, kurš nomainīja Geretu Reismenu.
Nākamās apkalpes kosmosa kuģis Sojuz TMA-13 saslēdzās ar staciju. notika oficiāla stacijas vadības nodošana jaunajai komandai.
Krūzs
Krūzs var būt:
Vācijas basketbola Bundeslīga
Vācijas basketbola Bundeslīga (de), pazīstama arī pēc abreviatūras BBL, ir vadošā basketbola līga Vācijā. Līgas uzvarētājs tiek atzīts par Vācijas čempionu. Tā tika dibināta 1966. gadā. Pašlaik čempionātā piedalās 18 vienības. Veiksmīgākā komanda čempionāta vēsturē ir Leverkūzenas "Bayer Giants", kas ir izcīnījusi 14 titulus.
Čempionāts sastāv no regulārās sezonas un izslēgšanas spēlēm. Izslēgšanas spēlēm kvalificējas 8 labākās komandas, 17. un 18. komandas tiek pazeminātas uz zemāku līgu. Izslēgšanas spēļu visas kārtas tiek aizvadītas līdz kāda komanda gūst uzvaru 3 spēlēs.
Jāņa sēta
Jāņa sēta var būt:
Tallinas "Kalev"
Tallinas "Kalev" var būt:
Venēcijas kinofestivāls
Festivāla vēsture
Festivālu 1932. gadā dibināja Džuzepe Volpi di Misurata, Lučāno de Feo un Antonio Maraini. Volpi, bagāts uzņēmējs un dedzīgs fašists, kurš bija Benito Musolīni finanšu ministrs, tajā pašā gadā tika iecelts par Venēcijas biennāles prezidentu. Maraini bija festivāla ģenerālsekretārs, bet de Feo vadīja tā izpildkomiteju. 1932. gada 6. augustā festivālu atklāja ar ASV filmas Dr. Jekyll and Mr. Hyde (1931) seansu viesnīcas Excelsior Palace terasē. Festivālā, kas noslēdzās 21. augustā, piedalījās pavisam deviņas valstis.
1940. gadi festivālam bija sarežģīts laiks. 1940. gadā festivālu pārdēvēja par Itālijas-Vācijas kinofestivālu (Manifestazione Cinematografica Italo-Germanica). 1941. gadā tajā demonstrēja nacistu propagandas filmu Heimkehr, kas ieguva Itālijas Tautas kultūras ministrijas balvu. 1942. gadā festivālu apturēja kara dēļ. Pēc kara 1946. gadā festivāls atsākās un tas atguva savu nozīmi kino jomā.
Anrī Bekerels
Antuāns Anrī Bekerels (dzimis, miris ) bija franču fiziķis. 1903. gadā viņš kopā ar Pjēru Kirī un Mariju Sklodovsku-Kirī saņēma Nobela prēmiju fizikā par spontānās radioaktivitātes atklāšanu.
Venēcijas kinofestivāls
Festivāla balvas
Festivāla galvenie apbalvojumi ir Zelta lauva (it), ko piešķir labākajai filmai (no apmēram 21 filmām, ko demonstrē festivāla konkursā). Otrai labākai filmai piešķir Lielo žūrijas balvu. Trešajai labākai filmai piešķir Speciālo žūrijas balvu.
Labākajam režisoram piešķir balvu Sudraba lauva (it). Labākajam scenārija autoram piešķir balvu Zelta osella (monēta). Labākajam aktierim un labākajai aktrisei piešķir balvu Volpi kauss (it).
Anrī Bekerels
Anrī tēvs Aleksandrs Edmonds Bekerels (Alexander Edmond) bija praktiskās fizikas profesors un veica pētījumus par Saules starojumu un fosforescenci, savukārt vectēvs Antuāns Sezārs Bekerels (Antoine César) izgudroja elektrolītisku metodi, kā atdalīt metālus no to rūdām. Arī Anrī dēls Žans Bekerels (Jean) ceturtajā paaudzē bija fiziķis.
Radioaktivitāti Bekerels nejauši atklāja 1896. gadā, kad pētīja Saules gaismas iedarbību uz dažādiem luminiscējošiem materiāliem. Viens no šiem materiāliem bija urāna sāļu (kālija uranilsulfāta) kristālu plāksnītes. Viņš šīs plāksnītes ietina melnā papīrā uz fotoplates un novietoja Saules gaismā. Kārtējo reizi veicot sagatavošanās darbus, debesis apmācās, un Bekerels nolēma eksperimentu pārtraukt, novietojot sagatavoto materiālu atvilktnē. Pēc divām dienām viņš attīstīja fotoplati, necerot iegūt labu uzņēmumu, bet izrādījās, ka uz fotoplates bija redzams ass zīmējums. Viņš tūlīt pievērsās urāna plāksnīšu pētīšanai tumsā, un atklāja, ka tās emitē starojumu, kas vēlāk tika nosaukts par radioaktivitāti.
Anrī Bekerela vārdā ir nosaukta Starptautiskās mērvienību sistēmas radioaktivitātes mērvienība bekerels (Bq).
Misa (upe)
Misa ir Iecavas labā krasta pieteka Zemgalē. Tā kā lielāko daļu Iecavas ūdeņu Velna grāvis caur Garozi novada Lielupē, Iecavas lejtecē lielāko daļu sastāda Misas ūdeņi. Misas ūdeņus intensīvi izmanto Olaines pilsētas un rūpnīcu vajadzībām, tādēļ papildu ūdens tiek pievadīts pa Daugavas—Misas kanālu no Ķekavas un Daugavas.
Upes raksturojums
Sākas Valles pagastā uz dienvidiem no Vaskiem Baldones—Vecumnieku paugurlīdzenuma pakājē, kur augštece regulēta, izveidojot grāvju tīklu. Upes augštece atrodas Viduslatvijas zemienes Upmales līdzenumā, lejtece Tīreļu līdzenumā.
Augštecē tek caur Misas purvu. Upes gultne pamatā iet pa limnoglaciālu līdzenumu, krastos daudzi purvi. Posmā līdz Zvirgzdei upes gultne regulēta. Starp Stelpi un Beibežiem kūdras ieguve un polderi (izveidojušies Lādzēnu dīķi Lādzēnu purvā un Beibežu ūdenskrātuve Staldātu purvā). No Zvirgzdes līdz Plakanciemam tek pa līdzenu mežainu apvidu. Krastos vairākas vasarnīcu kolonijas (lielākā Dzērumi). Lejpus Plakanciema upes krasti biezi apdzīvoti. Ietek Iecavā pie Ozolniekiem.
Upi šķērso autoceļi A7, A8, P87, P88, P89 un P92, kā arī Jelgavas—Krustpils dzelzceļš.
Fidži
Fidži (fidžiešu: Matanitu ko Viti; en; hindi:फ़िजी), pilnā nosaukumā Fidži Salu Republika, ir neatkarīga salu valsts Melanēzijā, Okeānijas Klusajā okeānā dienvidu daļā. Tā atrodas apmēram 1100 jūras jūdzes (2000 km) uz ziemeļaustrumiem no Jaunzēlandes. Valsts aizņem tāda paša nosaukuma arhipelāgu, kas sastāv no vairāk kā 840 salām un saliņām un attālo Rotumas salu. Aptuveni 87% no kopējā iedzīvotāju skaita, kas ir, dzīvo divās lielākajās salās — Viti Levu un Vanua Levu. Apmēram trīs ceturtdaļas Fidži iedzīvotāju dzīvo Viti Levu krastos: vai nu galvaspilsētā Suvā; vai mazākos pilsētu centros, piemēram, Nandī, kur galvenā nozare ir tūrisms; vai Lautokā, kur dominē cukurniedru rūpniecība. Viti Levu iekšpuse tā reljefa dēļ ir maz apdzīvota.
Lielākā daļa Fidži salu izveidojās no vulkāniskās darbības, kas sākās aptuveni pirms 150 miljoniem gadu. Dažas ģeotermālās aktivitātes joprojām notiek Vanua Levu un Taveuni salās. Viti Levu ģeotermālās sistēmas pēc izcelsmes nav vulkāniskas, un tām ir zemas temperatūras virsmas izlādes (aptuveni no 35 līdz 60 grādiem pēc Celsija).
Cilvēki Fidži dzīvo jau kopš otrās tūkstošgades pirms mūsu ēras — vispirms austronēzieši un vēlāk melanēzieši ar zināmu polinēziešu ietekmi. Pirmo reizi eiropieši Fidži apmeklēja 17. gadsimtā. 1874. gadā pēc neilga laika perioda, kurā Fidži bija neatkarīga karaliste, briti nodibināja Fidži koloniju. Fidži darbojās kā kroņa kolonija līdz 1970. gadam, kad tā ieguva neatkarību un kļuva pazīstama kā Fidži domīnija. 1987. gadā pēc vairākiem valsts apvērsumiem varu pārņēmusī militārā valdība pasludināja to par republiku. 2006. gada apvērsumā varu sagrāba komodors Frenks Mbeinimarama. 2009. gadā Fidži Augstākā tiesa nolēma, ka militārā vadība ir nelikumīga. Tajā brīdī Fidži prezidents Hosefs Iloilo, kuru militāristi bija saglabājuši kā nominālo valsts vadītāju, oficiāli atcēla 1997. gada konstitūciju un atkārtoti iecēla Mbeinimaramu par pagaidu premjerministru. Vēlāk 2009. gadā Epeli Nailatikau nomainīja Iloilo prezidenta amatā. 2014. gada 17. septembrī pēc gadiem ilgas kavēšanās notika demokrātiskas vēlēšanas. Mbeinimaramas partija FijiFirst ieguva 59,2% balsu, un starptautiskie novērotāji vēlēšanas uzskatīja par ticamām.
Fidži ir viena no attīstītākajām ekonomikām Klusajā okeānā, pateicoties tās bagātīgajiem mežu, minerālu un zivju resursiem. Valūta ir Fidži dolārs, un galvenie ārvalstu valūtas avoti ir tūrisma nozare, ārzemēs strādājošo fidžiešu naudas pārvedumi, pudelēs pildīta ūdens eksports un cukurniedres. Vietējo pašvaldību un pilsētvides attīstības ministrija pārrauga Fidži vietējo valdību, kas izpaužas kā pilsētu padomes.
Valsts oficiālais nosaukums dažādos gados:
Sarkanais kokveida sūklis
Sarkanais kokveida sūklis jeb sarkanā koka sūklis  ir jūras sūkļu Axinellidae dzimtas sūkļu (Porifera) tipa bezmugurkaulnieks. Sarkanā koka sūkļi dzīvo Sarkanajā jūrā pie Eritrejas krastiem, kā arī Atlantijas okeānā pie Kaboverdes un Indijas okeānā pie Kenijas krastiem un pie Austrālijas dienvidu krastiem. Tie aug uz klintīm, alu teritorijās, rifu nogāzes. Sarkanie kokveida sūkļi barojas, filtrējot jūras ūdeni un ēdot mikroskopisko planktonu.
Izskats
Izskatā tas līdzinās augam, bet patiesībā ir dzīvnieks. Sūklim ir koka zaru forma. Tas parasti ir oranžs vai sarkans. Pateicoties savam dekoratīvajam izskatam, tas ir populārs akvāriju sūklis. Šie sūkļi parasti aug līdz 20,32 centimetriem. Izskatā tam ir līdzīgs Sarkanās jūras sūklis (Negombata magnifica), kas dzīvo Sarkanajā jūrā pie Ēģiptes krastiem un sarkanpirkstu sūklis (Haliclona compressa jeb Amphimedon compressa), kas dzīvo Karību jūrā. Pieejamā materiālā internetā šie trīs sūkļi bieži tiek jaukti. Sūkļu klasifikācija internetā ir apskatāma "Pasaules jūras bezmugurkaulnieku sugu reģistrā"
Sūkļa uzturēšana akvārijos
Šos kokam līdzīgos sūkļus ir grūti uzturēt, un tos neiesaka iesācējiem. Tam vajag mēreni stipru ūdens plūsmu, vāji apgaismotu telpu, un tie ēd vairākas reizes dienā. Lai sūklis izdzīvotu, ūdens sāļuma līmenim ir jābūt 1,022 - 1,026, kā arī ūdenim ir jābūt siltam, vidējai temperatūrai jābūt no 22 līdz 28 C°. Audzētājam ir nepieciešams kārbas tipa filtrs, kas "izšauj" ūdeni tieši sūklī. Ja uz sūkli pārāk ilgi spīd gaisma, tad uz sūkļa pakāpeniski var izaugt aļģes. Arī, ja ūdens plūsma nav pietiekami spēcīga, uz sūkļa sāk augt aļģes. Aļģes ar laiku nogalina sūkli. Uz sūkļiem var parādīties netīrumi, tas nozīmē, ka tie sāk mirt. Audzētājam šos atmirušos audus vajadzētu no sūkļa noņemt. Sarkanā koka sūklis sāks izdalīt indi, ja sāks mirt. Sūklis var nomirt, ja tas atradīsies atklātā gaisā, kā arī tas var nomirt, ja tam nemaina pietiekami bieži ūdeni.
Beisbols
Beisbols ir komandu sporta spēle ar bumbu un vāli, kurā spēlētājiem ar atsevišķiem pārskrējieniem jāvirzās no bāzes uz bāzi, kamēr aizsardzībā esošā komanda ar vāli atsisto bumbu nav nogādājusi atpakaļ attiecīgajā bāzē. Uzvar komanda, kas pēc deviņām maiņām veikusi vairāk pilnu pārskrējienu. Beisbols ir ASV nacionālā sporta spēle.
Vēsture
Pirmā spēle starp divām organizētām komandām notika Ņūdžersijā 1816. gadā. Nacionālā beisbola līga ir dibināta 1876. gadā, un mūsdienās beisbols ir viena no populārākajām un aizraujošākajām sporta spēlēm ASV. Ik gadu, sākoties jaunai beisbola sezonai, ASV prezidents tradicionāli raida pirmo metienu.
Beisbols, kādu mēs to pazīstam šodien, radās Amerikā 18. gadsimtā. Beisbols izveidojies no senas angļu spēles “rounders”. Sākumā beisbolu pārsvarā spēlēja bērni. 19. gadsimta otrajā pusē sākās beisbola tālāka attīstība, un radās pirmās amatieru komandas. 1869. gadā ASV pilsētā Sinsinati tika nodibināts pirmais profesionālais beisbola klubs — “Cincinnati Red Stockings”. Savas darbības sākumā tas spēlēja vairākus mačus ar vietējām pusprofesionālajām un amatieru komandām. Jaundibinātais profesionāļu klubs palika nepārspēts. Tālākajos gados beisbola popularitāte strauji auga, un amerikāņu avīzes nodēvēja beisbolu par “nacionālo izklaidi” un “nacionālo spēli”. 1871. gadā izveidojās pirmā beisbola līga. Tā saucās “Nacionālā Asociācija”. Jau pēc 4 gadiem tā beidza pastāvēt. 1876. gadā izveidoja “Nacionālo Līgu”, kura pastāv vēl šodien. Kopā ar 1901. gadā izveidoto “Amerikas Līgu” tā veido MLB līgu. 19. gadsimta beigās aktīvi izveidojās arī citas līgas, bet tās visas agri vai vēlu izjuka. Nacionālā Līga un Amerikas Līga “izdzīvoja” un vēl šodien ir MLB sastāvdaļas.
Beisbols kļuva populārs arī citās valstīs. Pirmā valsts, kur šī amerikāņu spēle izplatījās, ir Kanāda. 1877. gadā tika izveidota “Starptautiskā Līga” (International League), kur piedalījās komandas no abām valstīm. Kaut arī beisbols Kanādā kļuva populārs ļoti ātri, amerikāņi Kanādas komandu neiekļāva savā Nacionālajā līgā līdz pat 1969. gadam, kad Monreālas “Expos” pievienojās Nacionālajai līgai ar mērķi paplašināt MLB. 1977. gadā Toronto “Blue Jays” pievienojās Amerikas līgai. Šī komanda kļuva par MLB čempioniem 1992. un 1993. gadā, un vēl joprojām ir vienīgā komanda ārpus ASV, kurai izdevies iegūt čempiontitulu. 2004. gadā “Expos” komanda pārcēlās uz Vašingtonu un tagad pazīstama kā “Nationals”.
Pirmā beisbola līga ārpus ASV un Kanādas izveidojās Kubā. Šajā valstī ir ļoti bagātas beisbola tradīcijas un kopš 20. gadsimta 30. gadiem, kad sākās spēles starp valstsvienībām, Kubas nacionālā komanda ir viena no spēcīgākajām pasaulē. Starp abiem pasaules kariem, arī citās valstīs sāka veidot profesionālās līgas. 1922. gadā Nīderlandē izveidoja pirmo beisbola līgu Eiropā, 1934. gadā beisbola līgu dibināja arī Austrālijā, arī Āzija sagaidīja savu līgu — 1936. gadā Japānā. 1938. gadā Karību jūras salās izveidojās vēl viena līga — savs nacionālais čempionāts bez Kubas bija arī Puertoriko. Pēc Otrā pasaules kara beisbola popularitātes sprādziens bija vērojams arī starp latīņamerikāņu tautām — 1945. gadā līgas izveidoja Meksika un Venecuēla. 1951. gadā, sekojot savu kaimiņu Kubas un Puertoriko piemēram, savu čempionātu izveidoja arī Dominikānas Republika. Izplatība turpinājās arī Āzijā — profesionālā beisbola līgas izveidojās Korejā (1982. gadā), Taivānā (1990. gadā) un Ķīnā (2003. gadā).
Augstākā beisbola līga (MLB)
MLB (Major League Baseball) ir spēcīgākā profesionālā beisbola līga pasaulē. Tāpat kā citās Amerikas profesionālā sporta līgās (NBA, NHL, NFL u.c.), MLB apvieno divas līgas jeb konferences. Tās saucas Nacionālā līga (National League) un Amerikas līga (American League).
MLB regulārā sezona sākās marta beigās vai aprīļa sākumā, un beidzas oktobra beigās. Februārī un marta sākumā notiek „spring training”, kur komandas gatavojās sezonai. Notiek dažādas treniņnometnes un pārbaudes spēles. Pēc regulārās sezonas notiek play-off, oktobra beigās notiek pati MLB kulminācija — „World Series”. „World Series” ir MLB finālturnīrs, kur sacenšas komandas, kuras izturējušas play-off kārtu. Lai arī pēc nosaukuma izklausās, ka šajā turnīrā vajadzētu piedalīties komandām ne tikai no Amerikas, tā tas nav. Amerikāņi domā, ka tā komanda, kas iegūst MLB čempionu titulu, iegūst arī pasaules spēcīgākās komandas titulu. Jāatzīst, ka taisnība tomēr viņiem ir.
MLB piedalās 30 komandas. Agrāk (no 1997. gada) Nacionālajā līgā bija 16 komandas, Amerikas līgā — 14 komandas. Taču sākot ar 2013. gada sezonu, katrā no līgām ir pa 15 komandām, viens klubs - Hjūstonas "Astros" tika pārcelts no Nacionālās līgas uz Amerikas līgu. Katra līga (konference) ir sadalīta 3 divīzijās. Katras komandas regulārā sezona sastāv no 162 spēlēm. Pēc regulārās sezonas, play-off iekļūst 8 komandas. Katras divīzijas uzvarētāja, un atlikušās 2 iegūst komanda, kas ieguva „wild-card”. „Wild-card” iegūst divas labākās divīziju 2.vietu ieguvējas. Komandas izspēlē 3 play-off kārtas, un tad labākās komandas sacenšās MLB finālsērijā — Pasaules sērijā.
Beisbols Latvijā
Arī Latvijā beisbols pamazām iegūst popularitāti. No 2003. gada notiek Latvijas čempionāts beisbolā. 2007. gadā nodibināta Latvijas Beisbola federācija. Pēc Starptautiskās beisbola federācijas (IBAF) datiem, šobrīd Latvijas beisbolisti ir 72. vietā pasaulē.
Beisbols Olimpiskajās spēlēs
Septiņās Olimpiskajās spēlēs (1912., 1936., 1952., 1956., 1964., 1984. un 1988. gada spēlēs) beisbols bija iekļauts kā demonstrācijas sporta veids, no 1992. gada vasaras olimpiskajām spēlēm līdz 2008. gada vasaras olimpiskajām spēlēm beisbols bija oficiālajā vasaras olimpisko spēļu programmā. 2005. gada jūlijā, 117. Starptautiskās Olimpiskās komitejas kongresā tika nolemts, ka 2012. gada Vasaras spēlēs Londonā beisbola un softbola turnīri netiks rīkoti. Līdz ar to tas kļuvis par otro sporta veidu olimpiādes vēsturē, kas ticis izslēgts no olimpisko sporta veidu saraksta (1936. gadā no Olimpiskās programmas tika izslēgts polo), taču arvien pastāvēja iespēja, ka šie sporta veidi atgriezīsies. Tas realizēsies 2020. gada Tokijas Olimpiskajās spēlēs, kur beisbols un softbols atgriezīsies spēļu programmā.
Olimpiskajam beisbola turnīram kvalifikācija notika šādi: olimpiādes rīkotājvalsts turnīram kvalificējas automātiski, pārējās 7 vietas tiek noskaidrotas katra kontinenta kvalifikācijas turnīrā. Amerikai tiek pirmās 2 kvalifikācijas turnīra vietas, Eiropai 1, Āzijai 1. Atlikušās trīs vietas tiek noskaidrotas īpašā turnīrā, kas tiek rīkots pēc kontinentu kvalifikācijas turnīriem. Tajā piedalās Amerikas kvalifikācijas turnīra 4. un 5.vieta, Eiropas 2. un 3.vieta, Āzijas 2. un 3.vieta, Āfrikas 1.vieta un arī Okeānijas 1.vieta.
Olimpiskās spēles bieži sakrīt ar laiku, kad norisinās Augstākās beisbola līgas spēles, līdz ar to paši labākie spēlētāji savu valstu izlases nepārstāv. Visvairāk zelta medaļas (trīs no piecām) ieguvusi Kubas izlase, pa vienai zelta medaļai ir arī ASV un Dienvidkorejas izlasēm.
Beisbola noteikumi
Galvenais beisbola uzdevums ir saskriet vairāk punktus nekā pretinieku komanda. Katra spēle ir sadalīta 9 īningos. Katram īningam ir 2 daļas. Viena komanda (viesi) atsit pirmajā (sākuma jeb augšdaļā) īninga daļā, kamēr otra komanda aizsargājas. Otrajā (beigu jeb apakšdaļā) daļā komandas mainās vietām. Katrā īningā komanda, kas atsit, mēģina ieskriet punktos, kamēr otra komanda mēģina taisīt „autus”. Svarīgi atzīmēt, ka pilnā pamatsastāvā, laukumā atrodas tikai aizsardzībā spēlējošā komanda (visi 9 spēlētāji). Uzbrūkošās komandas spēlētāji nāk atsist pa vienam (taču noteiktā secībā!), pirmais atsitējs katrā inningā ir vienīgais uzbrūkošās komandas spēlētājs laukumā (katra inninga sākumā bāzes ir tukšas). Vēlāk laukumā var būt arī vairāk uzbrūkošās komandas spēlētāju (ne vairāk kā četri!) Komanda, kas atsit, dara to tikmēr, kamēr pret tās spēlētājiem ir "uztaisīti 3 auti" (trīs atsitošās-uzbrūkošās komandas spēlētāji ir nokļuvuši auta situācijā). Viens pilns īnings ir beidzies, kad abas komandas ir pa vienai reizei gan atsitušas, gan aizsargājušās. Uzvarētājs ir tā komanda, kas pēc 9 īningiem ir guvusi (saskrējusi) vairāk punktus.
Laukums
Uz beisbola laukuma ir 4 bāzes — pirmā bāze, otrā bāze, trešā bāze un mājas bāze. Laukums apkārt šīm bāzēm ir „infīlds”, jeb iekšlaukums. Aiz infīlda ir zāliens, kas saucas „autfīlds” jeb ārlaukums. Autfīlda galā ir žogs, kas noslēdz beisbola laukumu. Infīlds un autfīlds kopā veido spēles teritoriju. Spēlētājam, kas atsit bumbiņu, tā jācenšas atsist spēles teritorijā, lai viņš varētu sākt skriet pa bāzēm (un cerams, ieskriet savai komandai punktu). Taisnās līnijas, kas novilktas no mājas bāzes līdz autfīlda sētai, atdala spēles teritoriju no „foul teritorijas”. Ja sitējs atsit bumbiņu uz aizmuguri vai ārpus spēles teritorijas, tad šis sitiens tiek nosaukts par „foul ball” jeb kļūdainu bumbu. Pie šāda sitiena sitējs nevar uzsākt skriešanu pa bāzēm.
Aizsardzības pozīcijas
Katrai beisbola komandai ir nepieciešami vismaz 9 spēlētāji, jo ir deviņas aizsardzības pozīcijas. Katrai bāzei ir savs aizsardzības spēlētājs — 1. bāzes spēlētājs, 2. bāzes spēlētājs un 3. bāzes spēlētājs. Ir vēlviens aizsardzības spēlētājs, kas stāv starp 2. bāzi un 3 bāzi — tas ir „šortstops”. Visi šie aizsardzības spēlētāji jeb fīlderi ir infīlda spēlētāji. Vēl ir trīs aizsardzības spēlētāji, kas ieņem vietas autfīldā — leftfīlds, centrfīlds un rightfīlds. Šie spēlētāji ir autfīlderi. Pārējie divi aizsardzības spēlētāji ir pičers jeb metējs un kečers, jeb ķērējs. Pičers stāv uz pičera kalniņa infīlda vidū, bet kečers ieņem vietu aiz mājas bāzes.
Ekipējums
Katrs aizsardzības spēlētājs valkā cimdu, kas palīdz viņam noķert bumbu. Cimdu nēsā nemešanas rokas, lai ar metamo roku varētu bumbu mest, kad tā ir noķerta. Dažādiem aizsardzības spēlētājiem ir dažādi cimdi, kas vairāk atbilst katrai pozīcijai. Kečers nēsā papildus aizsargus — ķiveri, masku, krūšu aizsargu un kāju aizsargus. Sitējs vienmēr nēsā ķiveri un augstākajās līgās sit ar koka nūju.
Sitējs un Pičers
Visi 9 beisbola komandas spēlētāji arī atsit bumbu. Pirms spēles treneris izlemj sišanas kārtību un pēc tās arī visi spēlētāji atsit. Kad spēlētājs iet atsist bumbu, viņš iestājas atsišanas laukumā pie mājas bāzes un skatās uz pičeru. Kad spēlētāji ir gatavi, pičers met (pičo) bumbu, lai sāktu spēli. Atsitēja uzdevums ir tikt uz bāzes un neuztaisīt „autu”. Pičera uzdevums ir izslēgt atsitēju, vai nu liekot viņam uzsist uz kādu no fīlderiem, vai „izstraikojot” atsitēju.
”Boli”("Bumbas") un „Straiki” ("Trāpījumi")
Straiks ir, kad atsitējs vēzē nūju pa bumbu, bet netrāpa pa to, vai kad atsitējs nevēzē nūju pa bumbu, kas iet Straika zonā. Par Straiku (ne trešo) skaita arī atsistu bumbu, kas piezemējas foul teritorijā (skatīt Laukumu). Bols ir metiens, uz kuru atsitējs neizvēzē nūju un bumba neiziet cauri Straika zonai. Straika zona ir iedomāta zona, kas ir tik plata kā mājas bāze un augstumā no atsitēja ceļiem līdz krūtīm. Lai atsitēju „izstraikotu”, pičeram ir jāsamet 3 Straiki, pirms viņš ir sametis 4 Bolus. Taču atsitējs nevar tikt izstraikots (iedots 3. Straiks), ja viņš atsit bumbu foul teritorijā. Ja atsitējs saņem 4 Bolus, pirms viņam samesti 3 Straiki, viņš automātiski ieņem 1. bāzi. Šo sauc par „Walk” ("Pastaiga").
Kā izslēgt (no spēles) atsitēju?
Kad atsitējs atsit bumbu spēles teritorijā, viņam jāskrien uz 1. bāzi. Kad tas notiek, aizsardzības komandai ir divi galvenie veidi, kā atsitēju izslēgt:
Bumbas atsišana
Atsitēja uzdevums ir mēģināt tikt uz bāzes. Ir divi galvenie veidi, kā to izdarīt:
9. Sitienu veidi
Hits, kura laikā spēlētājs paspēj aizskriet līdz 1. bāzei, tiek saukts par „Single”. Ja atsitējs pēc atsistas bumbas paspēj nokļūt līdz 2. bāzei, tad šo Hitu sauc par „Double”. Ja atsitējs Hita laikā nokļūst 3.bāzē, šo Hitu sauc par „Triple”. Double un Triple sitieni parasti aizkļūst garām outfīlderiem, kas ļauj atsitējam vieglāk pārvietoties pa bāzēm. Dažreiz atsitējs pēc atsistas bumbas tiek apkārt visām 3 bāzēm un atpakaļ līdz mājas bāzei. Šādu atsitienu jeb Hitu sauc par „Home Run” ("Mājupskrējiens"). Pats interesantākais veids, kā dabūt Home Run, ir pārsist bumbu pāri outfīlda žogam, kas automātiski skaitās Home Run un ir viens no interesantākajiem brīžiem visā beisbola spēlē. Vislabākais sitiens beisbolā ir „Grand Slam” — kas notiek, kad uz visām bāzēm ir skrējēji un atsitējs uzsit Home Run. Pie šāda sitiena punktos ieskrien visi skrējēji uz bāzēm un pats atsitējs, kas dod 4 punktus no viena sitiena.
Skrējēji uz bāzēm un punktu gūšana
Ja atsitējs tiek uz kādas bāzes, viņš kļūst par skrējēju uz bāzes. Visi skrējēji skrien no bāzes uz bāzi pretēji pulksteņa rādītāja virzienam un katrā bāzē var būt tikai viens skrējējs. Skrējēji nedrīkst apdzīt viens otru. Skrējēji parasti pārvietojas apkārt bāzēm, kad citi atsitēji, kas sit aiz viņiem, tiek uz bāzes ar sekmīgu atsitienu ("Hit") vai nopelnītu "gājienu" uz bāzi ("Walk"), pičeram sametot 4 "Bolus". Ja skrējējs tiek apkārt visām bāzēm un nonāk mājas bāzē, uzbrūkošajai (atsitēju) komandai tiek ieskaitīts 1 punkts (skrējiens). Ja atsitējs uzsit "Home Run", viņš automātiski nopelna punktu savai komandai kopā ar visiem skrējējiem, kas tajā brīdī atradās uz kādas bazes.
Kā izslēgt skrējējus uz bāzēm
Aizsardzības komandai ir divi galvenie veidi, kā izslēgt skrējēju uz bāzes:
”Obligātais skrējiens” — kad skrējējs ir uz 1. bāzes un sitējs aiz viņa atsit bumbu spēles laukumā, skrējējam obligāti jāskrien uz 2.bāzi, lai atbrīvotu vietu atsitējam. Skrējējam arī obligāti jāskrien no 2. un 3. bāzes, ja atsitējs atsit bumbu spēles laukumā un visas bāzes aiz skrējēja ir aizņemtas. Šādā gadījumā visiem skrējējiem ir obligātais skrējiens, lai atbrīvotu vietu uz 1.bāzes. Šādos gadījumos, ja bumbiņa tiek nogādāta uz nākamo bāzi, pirms tur aizskrējis skrējējs, tad šis skrējējs tiek izslēgts. „Tag out” ("Skāriena auts") — skrējējam nav obligāti jāskrien uz nākamo bāzi, ja kāda bāze aiz viņa nav aizņemta. Šādā gadījumā aizsardzības komandai jāpieskaras šim skrējējam. Aizsardzības spēlētājs var spēles laikā izslēgt skrējēju, pieskaroties viņam ar bumbu rokās vai cimdā, kamēr skrējējs nav pieskāries kādai no bāzēm.
Penelope Krusa
Penelope Krusa Sančesa (es; dzimusi Alkobendasā, Spānijā) ir spāņu aktrise un modele. Aktrises karjeru uzsāka pusaudzes gados. Pirmā filma, kurā viņa filmējās, bija "Šķiņķis, šķiņķis" (Jamón, jamón, 1992). Vēl ir filmējusies filmās Open Your Eyes, The Hi-Lo Country, The Girl of Your Dreams, Woman on Top, "Vaniļas debesis" un Blow. Attēlojusi lomu tādā pazīstamā filmā kā "Karību jūras pirāti: Svešajos krastos" (2011).
2010. gada vasarā apprecējusies ar spāņu aktieri Havjeru Bardemu.